Skulpiesmuseum onder nuwe bestuur | News24
Skulpiesmuseum onder nuwe bestuur
Susan Hammond Foto: VERSKAF
DIE bekende Skulpiesmuseum in Jeffreysbaai - een van slegs twee skulpiesmuseums in die wêreld - is onder nuwe bestuur.
Dié museum wat meer as 1 500 skulpspe-sies huisves, is onlangs deur die Kouga-munisipaliteit vir 'n proefperiode in die be-kwame hande van Jeffreysbaai Toerisme en die Humansdorp Museumvereniging geplaas. Die Humansdorpmuseum sal vir die dag-tot-dag bestuur van die Skulpiesmu- seum verantwoordelik wees.
Volgens die agenda van 'n toerisme portefeulje-komiteevergadering, is die besluit geneem omdat daar geen kurator vir die museum is nie, en daar geen begroting vir die algemene instandhouding en herstelwerk van die museum is nie.
Die agenda vervolg dat die museum, wat 'n belangrike bate van die munisipaliteit en 'n groot toerisme-aantreklikheid is, oor die jare verval het weens 'n gebrek aan perso-neel en die nodige toesig om toe te sien dat waardevolle en skaars skulpe nie uit van die vitrines verdwyn nie.
'n Geskenkwinkel waar verskeie aandenkings te koop sal wees, is in die pyplyn.
Toegansfooie sal voortaan gehef word. Die koste is R10 per volwassene en R5 vir kinders jonger as 12.
Dié fondse sal aangewend word vir instandhoudingswerk, opgradering en vervanging van inligtingstukke, asook om 'n salaris aan die toesighouer te betaal.
Die museum se deure is oop vir besoekers vanaf 10:00 tot 15:00 op weeksdae en tussen 09:00 en 14:00 op Saterdae. Susan Hammond, een van die bekende 'skulpietannies' in Jeffreysbaai, sal haar uitgebreidekennis van die plaaslike skulpe en kunswerke met belangstellendes deel.